
EZEZAGUNETIK ALDENDUZ 

ADITUEN ARABERA, LARRITASUNA SORTZEN DU HERIOTZAK GIZARTEAN; ONDORIOZ, 
HAREKIN ZERIKUSIA DUEN ORO EZKUTATU EGIN DU GIZAKIAK EGUNEROKOTIK 

Heriotzaren beldur izateak ez zuela zentzurik esan zuen Epikuro Greziako filosofo 
ezagunak. "Heriotza ez da ezer. Ez da ezer bizidunentzat| bizirik daudelako| eta ez da ezer 
hildakoentzat| hilda daudelako"|zioen berak. Baina| hala ere| egun bakoitzaren beldur da 
gizartea. Medikuntzak egin duen aurrerapausoez baliatzen gara geure bizia ahalik eta 
gehiena luzatu eta heriotzatik aldentzeko. Era berean| heriotzarekin lotura duten gauzak 
ezkutatu egiten ditugu. Lehen| norbait hiltzen zenean| bizilagunak haren etxera joaten 
ziren hildakoari azken agurra ematera. Egun| baina| ohiturak aldatu egin dira; eta| 
zenbaiten ustez| hildakoak telebistan eta zineman soilik ikusten ditugu. 

Zenbait adituren arabera| ezagutzen ez duenaren beldur da gizakia; horregatik saiatu 
izan da| behin eta berriz| bizitzak sortzen dituen galderei erantzuten. Baina heriotzak 
beldurra baino gehiago larritasuna sortzen duela diotenak ere badira. Martin Heidegger 
idazle alemaniarra da haietako bat. Haren esanetan| heriotzak ezin du beldurra eragin| ez 
dakigulako ondoren zer dagoen| eta beldurra gauza zehatzek soilik eragiten dutelako. 
Duela urte batzuk| ordea| heriotza onartu egiten zuen gizarteak. Bizitzaren zati bat 
gehiago zen. Nola ulertu heriotza? 

Beldurra 

Willian Hazlitt saiakera-idazlearen arabera| ez du zentzurik heriotzaren beldur izateak| 
jaiotzaren beldur ez bagara. Hiltzea jaio aurretik ginen egoerara itzultzea dela dio 
Hazlittek. Arazoa| ordea| ezjakintasuna da. Heideggerrek dioen bezala| zer gertatuko den 
ez jakiteak larritasuna sortzen du. Ondorioz| gizarteak egunerokotik urrundu egin du 

heriotza. Egia da telebistan eta zineman hildakoak ikustera ohiturak gaudela. Horiek| 
ordea| guregandik urrun sentitzen ditugu. Zenbait adituren arabera| egungo gizarteak 
pribatizatu egin du heriotza. Egun| familia da hiltzera doazenen ondoan egon ohi den 
bakarra. Gaixoa erietxean geratu ohi da heriotzaren zain. Gaur egun| heriotza "garbiagoa 
eta hotzagoa" da. 

Heriotza ez dator bat gizarte honetako balioekin. Ez dator bat gaztetasunarekin edo 
lehiakortasunarekin. Horregatik| hura ezkutatzen saiatzen da gizartea| hiltzeak biziarekin 
zerikusirik izango ez balu bezala. Philippe Aries filosofoaren esanetan| Mendebaldeko 
gizarteak ez du beti jarrera bera izan heriotza onartzeko garaian. Erdi Aroan| esaterako| 
gauza natural bat balitz bezala hartzen zuten herritarren heriotza. Egun| aldiz| tabu 
bilakatu da gai hori| hartaz gogoratzeak larritu egiten gaituelako. Ekialdeko zenbait 
kulturak| bestalde| biziaren helburutzat dute heriotza. Haientzat hiltzeko prestatzen da 
gizakia biziaren bitartez. Mendebaldeko pentsamoldeak| ordea| biziari ematen dio 
garrantzia| eta heriotza zulo beltz baten gisa aurkezten du. Ahal den heinean ekidin behar 
den gertakaria da heriotza. Horretaz gain| azken urteetan egindako aurrerapen 
teknologikoek hiltzeko unea atzeratzeko aukera eskaini diote gizarteari. Era horretan| 
pauso bat gehiago urrundu da gizakia heriotzatik. 

"Sistemaren akatsa" 

David Le Breton Frantziako soziologo eta antropologoaren esanetan| medikuntzan 
egindako aurrerapausoak direla eta| gertakari onartezina bilakatu da heriotza. "Osasun- 
sistemak egindako akatsen ondorio da heriotza. Ez da izaki bizidunen ezaugarria. 
Mendebaldeko gizakiak ukatu egiten du heriotza bere izaeraren ondorio dela"| esan zuen 
Le Bretonek. 

Antzina| beste irtenbiderik ez zegoelako agian| inolako larritasunik gabe onartzen 
zuten heriotza. Denbora igaro ahala| ordea| pentsamoldea aldatu egin da. XII. mendeko 
gizarteek biziaren azken atalarekin identifikatzen zuen hiltzea. Apurka| ordea| kontzeptu 
horrek ezaugarri lazgarriagoak bereganatu zituen. XVIII. mendean| Mendebaldeko 
gizakiak beste esanahi bat eman zion heriotzari. Goratu eta dramatizatu egiten zuen 
gertakaria. Urte horietan| gertukoen heriotzak garrantzi handiagoa hartu zuen. Herritarrak 
gutxiago kezkatzen ziren beren heriotzaz. Bizirik geratzen zirenei kosta egiten zitzaien 

galera hori gainditzea. Mende horretan| bestalde| lehen beste alor batzuen esku zeuden 
atalak medikuntzaren menpe geratu ziren. Hil arteko prozesua medikuen esku geratu zen 
aurrerantzean. Ondorioz| senitartekoek eta Elizak gero eta zerikusi gutxiago izan dute. 

Silvia Salzman soziologoaren arabera| gizarte nartzisista eta hedonista honetan gizakia 
ez dago heriotzari aurre egiteko prestatua. "Heriotza gizakiaren etsai bilakatu da. Lehen| 
heriotzaren ondoren bizia zegoelako ideia hura gainditzeko baliagarria zen| baina egun 
kontsumorako gai bilakatu da"| dio. Badira| aldiz| hiltzea bizitzako atalik 
garrantzitsuenetariko bat dela dioten adituak ere. Viktor Frankl Austriako psikoterapeuta 
ezagunaren hitzetan| esate baterako| gizakiek ez dute osotasuna lortzen hiltzen diren arte. 

Definizioak eta esanak: 

Harluxet Hiztegi Entziklopedikoa: "Biziaren erabateko eta betiko etena; giza bizitzaren 
bukaera| berezkoa nahiz eragina". 

Epikuro (filosofoa): "Heriotza ez da ezer. Ez da ezer bizidunentzat| bizirik daudelako| eta 
ez da ezer hildakoentzat| hilik daudelako". 

Woody Allen (zinema-zuzendaria): "Ez naiz heriotzaren beldur. Baina ez dut han egon 
nahi hori gertatzen denean". 

Teofilo Gautier (poeta): "Jaiotzea hiltzen hastea da". 

Leonardo Da Vinci (margolari eta asmatzailea): "Bizitzen ikasten ari nintzela uste nuen| 
baina hiltzen ikasi dut". 

Federico Garcia Lorca (poeta): "Jaiotzeaz kezkatu ez naizen bezala| ez naiz heriotzaz 
kezkatuko". 

Viktor Frankl (psikoanalista): "Heriotza bizitzeko denboraren bukaera da; bizitzeko 
eman zaion denbora erabiltzen ez dakienari soilik eragin diezaioke beldurra". 

